СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя М.Ч. предложение за:

1. Изработване на Подробен устройствен план – план за застрояване на ПИ с идентификатор 77308.304.1 по КК и КР на град Цар Калоян с цел изграждане на животновъден обект – овцеферма за онтлеждане на 150бр. овце, попада в обхвата на позиция 9.1 „Подробни устройствени планове – планове, в т.ч. планове за застрояване” на Приложение №2 от Наредбата за условията и реда за извършване на екологична оценка на планове и програми, приета с ПМС №139 (ДВ, бр.57/2004г. изм. и доп. ДВ, бр.3/2018г.) и реализирането му е свързано с дейности, които определят рамката за бъдещо развитие на инвестиционни предложения по Приложение №2 на ЗООС.
Предвид разпоредбата на чл.2, ал.2, т.1 от Наредбата за ЕО, ПУП-ПЗ подлежи на процедура по преценяване на необходимостта от извършване на екологична оценка (ЕО). Съгласно разпоредбите на чл.4, т.2 от Наредбата за ЕО, компетентен орган за провеждане на процедурата е Директорът на РИОСВ-Русе.

2.        Инвестиционното предложение за изграждане на овцеферма в избрания земеделски имот, която е част от целите на настоящия ПУП-ПЗ, попада в т.1 „Селско, горско и водно стопанство“, буква „д“ – Интензивно животновъдство (инвестиционни предложения, невключени в Приложение 1), във връзка с което подлежи на процедура по преценяване на необходимостта от оценка на въздействието върху околната среда. Компетентен орган за издаване на решение за преценяване на необходимостта от извършване на ОВОС е Директорът на РИОСВ-Русе.

             Предвид разпоредбите на чл.91, ал.2 от ЗООС, когато за инвестиционното предложение, включено в Приложение 1 и 2 на ЗООС се изисква и изготвяне на самостоятелен план или програма, компетентният орган по околна среда може по искане на възложителя или по своя преценка да допусне извършването само на една от оценките по Глава шеста на ЗООС. Отчитайки предвижданията и обхвата на настоящия устройствен план, допускам прилагането на чл.91, ал.2 от ЗООС, т.е. да бъде проведена една от изискващите се оценки по реда на Глава шеста на ЗООС, която в конкретния случай е процедурата по преценяване на необходимостта от извършване на ОВОС

Възложителят е уведомен за действията, които трябва да предприеме с писмо на РИОСВ – Русе с изх. № АО-483-1/10.02.2020 г. 
Копие на писмото е изпратено в Община Цар Калоян.
